29.6.2023 г.
BG
Официален вестник на Европейския съюз
C 228/107
— периодично предаване на стойностите на емисиите към сървърите, за да се улеснят дейностите по надзор на пазара, проверките за съответствие в експлоатация и техническите прегледи.
Въпреки че една такава система може ефективно да спомогне за опростяване на процесите на наблюдение, нейното разработване изисква бързо разработване на технически регламенти, които ще позволят да се уточни необходимият материал (датчици, софтуер и др.).
Това развитие, което ще окаже потенциално силно въздействие върху потребителите, само по себе си ще изисква период от три години за въвеждане в експлоатация след публикуването на техническия регламент. 5.4.
Що се отнася до леките превозни средства, предложените от Комисията пределни стойности може да изглеждат неамбициозни, тъй като по принцип съответстват на хармонизирането по най-ниската стойност, предвидена в правилата Евро 6 за бензиновите и дизеловите двигатели.
Важно е обаче да се отбележи, че: — в приложенията към проекта за регламент се предвижда преформулиране на условията, които понастоящем гарантират представителността на изпитването в условия на експлоатация в рамките на нормалното използване на превозното средство, което ще задължи производителите да преразгледат системите за последваща обработка; — хармонизирането на граничните стойности по най-добрата води до увеличаване на ограниченията за бензиновите двигатели (пределна стойност, намалена с 50 % за CO за бензиновите леки автомобили) и дизеловото гориво (пределната стойност за NOx е намалена с 40 % за дизеловите тежкотоварни превозни средства); — за разлика от Регламента за Евро 6, целта е вече да не се допуска никакво допустимо отклонение в регламента за Евро 7, чиято основа ще бъде изпитването в условия на експлоатация. 5.5.
Като се има предвид, че пластмасовите микрочастици от автомобилните гуми са един от най-важните източници на замърсяване на океаните и все още не е определена граница поради липсата на процедура на ООН, съществува спешна необходимост такава процедура да бъде разработена възможно най-скоро. 5.6.
Комитетът поставя въпроса за необходимостта от въвеждане на стандарти за емисиите на амоняк от автомобилите.
Тъй като на транспортния сектор се падат по-малко от 1 % от европейските емисии на амоняк, разходите за тази мярка не изглеждат пропорционални на ползите.
Комисията повдига въпроси и относно целесъобразността на налагането на система на превозните средства за ограничаване на емисиите от изпаряване при зареждане с гориво, при условие че Европа вече е въвела смукателно устройство на нивото на гориворазпределителната помпа. 5.7.
По отношение на тежките превозни средства пределните стойности, предложени от Комисията, се различават от стойностите в регламента за Евро 6, като целите за намаляване са съответно – 80 % за NOx и броя на частиците и до – 95 % за CO.
Освен това във връзка с въздействието им по отношение на парниковия ефект Комисията предлага да бъдат регламентирани индивидуално праговете за CH4 (метан) и N2O (диазотен оксид) на особено ниско равнище за последния.
Разбира се, тези промени ще изискват значителни инвестиции, които ще трябва да бъдат взети предвид при предстоящите обсъждания относно траекторията на емисиите на CO2 от тежките превозни средства (1).
Брюксел, 27 април 2023 г. Председател на Европейския икономически и социален комитет Oliver RÖPKE
(1)
COM(2023) 88 final.